กกต.แจง 45 พรรคการเมืองผ่านคุณสมบัติแคนดิเดตนายกฯ ไร้พระนาม “ทูลกระหม่อมฯ”
กกต.แจง 45 พรรคการเมืองผ่านคุณสมบัติแคนดิเดตนายกฯ ไร้พระนาม "ทูลกระหม่อมฯ"
11 ก.พ. 2562

สำนักประชาสัมพันธ์ สำนักงานคณะกรรมการการเลือกตั้ง (กกต.) แจ้งว่า ที่ประชุม กกต.วันนี้ (11 ก.พ.) พิจารณาประเด็นการแจ้งรายชื่อบุคคลเพื่อเสนอชื่อให้รัฐสภาให้ความเห็นชอบแต่งตั้งเป็นนายกรัฐมนตรีแล้ว โดยไม่รวมถึงพระนามของทูลกระหม่อมหญิงอุบลรัตนราชกัญญา สิริวัฒนาพรรณวดี ซึ่งได้รับการเสนอชื่อโดยพรรคไทยรักษาชาติ (ทษช.)
ทั้งนี้ เนื่องจากพระบรมราชวงศ์ทุกพระองค์ทรงอยู่ในหลักการเกี่ยวกับการดำรงอยู่เหนือการเมือง และความเป็นกลางทางการเมืองของพระมหากษัตริย์ด้วย และไม่สามารถดำรงตำแหน่งใดๆ ทางการเมืองได้ เพราะจะเป็นการขัดกับเจตนารมณ์ของรัฐธรรมนูญและประเพณีการปกครองระบอบประชาธิปไตยอันมีพระมหากษัตริย์ทรงเป็นประมุข ทั้งนี้ ตามพระราชโองการ ประกาศสถาบันพระมหากษัตริย์ตามรัฐธรรมนูญแห่งราชอาณาจักรไทย ซึ่งประกาศ ณ วันที่ 8 กุมภาพันธ์ พ.ศ.2562 ประกอบรัฐธรรมนูญแห่งราชอาณาจักรไทย พ.ศ.2560
สำหรับรายชื่อบุคคลที่พรรคการเมืองจะเสนอให้สภาผู้แทนราษฎรพิจารณาแต่งตั้งให้เป็นนายกรัฐมนตรี จำนวน 45 พรรคการเมือง ดังนี้
1.พรรคกรีน –  นายพงศา ชูแนม
2.พรรคกลาง – นายชุมพล ครุฑแก้ว
3.พรรคกสิกรไทย – นายทรรศชล พงษ์ภควัต
4.พรรคคนงานไทย – นายธีระ เจียบุญหยก
5.พรรคคนธรรมดาแห่งประเทศไทย – นายธนพร ศรียากูล
6.พรรคครูไทยเพื่อประชาชน – นายปรีดา บุญเพลิง
7.พรรคคลองไทย – นายสายัณห์ อินทรภักดิ์
8.พรรคความหวังใหม่ – นายชิงชัย มงคลธรรม
9.พรรคชาติไทยพัฒนา – น.ส.กัญจนา ศิลปอาชา
10.พรรคชาติพัฒนา – นายสุวัจน์ ลิปตพัลลภ, นายวรรณรัตน์ ชาญนุกูล, นายเทวัญ ลิปตพัลลภ
11.พรรคชาติพันธุ์ไทย – นายโกวิทย์ จิรชนานนท์, นายพลศุภรักษ์ ศิริจันทรานนท์, นายภราดล พรอำนวย
12.พรรคฐานรากไทย – นายบวร ยสินทร, ว่าที่ร้อยตรีญาณวุฒิ พรหมเดชากุล
13.พรรคทางเลือกใหม่ – นายราเชน ตระกูลเวียง
14.พรรคไทยธรรม – นายอโณทัย ดวงดารา
15.พรรคไทยศรีวิไลย์ – นายมงคลกิตติ์ สุขสินธารานนท์, นายณัชพล สุพัฒนะ, น.ส.ภคอร จันทรคณา
16.พรรคประชากรไทย – นายสุมิตร สุนทรเวช, นายคณิศร สมมะลวน
17.พรรคประชาชาติ – นายวันมูหะมัดนอร์ มะทา, พ.ต.อ.ทวี สอดส่อง, น.ส.ณหทัย ทิวไผ่งาม
18.พรรคประชาธรรมไทย –  นายพิเชษฐ สถิรชวาล, นายชัยวุฑ ตรึกตรอง
19.พรรคประชาธิปไตยใหม่ – นายสุรทิน พิจารณ์
20.พรรคประชาธิปัตย์ – นายอภิสิทธิ์ เวชชาชีวะ
21.พรรคประชานิยม – พ.ต.อ.รวมนคร ทับทิมธงไชย, พล.อ.ต.ยงยุทธ เทพจำนงค์, นายปฐมฤกษ์ มณีเนตร
22.พรรคประชสภิวัฒน์ – นายสมเกียรติ ศรลัมพ์, นางนันทนา สงฆ์ประชา, นายสุทธิพร จิตต์มิตรภาพ
23.พรรคแผ่นดินธรรม – ร.ท.บรรจบ บรรณรุจิ, นายกรณ์ มีดี
24.พรรคพลเมืองไทย – นายเอกพร รักความสุข
25.พรรคพลังชาติไทย – พล.ต.ทรงกลด ทิพย์รัตน์
26.พรรคพลังท้องถิ่นไท – นายชัชวาลย์ คงอุดม, ศาสตราจารย์โกวิทย์ พวงงาม
27.พรรคพลังไทยดี – นายสาธุ อนุโมทามิ
28.พรรคพลังไทยรักไทย – พล.อ.ธรรมรักษ์ อิศรางกูร ณ อยุธยา, นายคฑาเทพ เตชะเดชเรืองกุล
29.พรรคพลังประชาธิอปไตย – นายพูนพิพัฒน์ นิลรังสี
30.พรรคพลังประชารัฐ – พล.อ.ประยุทธ์ จันทร์โอชา
31.พรรคพลังสังคม – นายวิทูรย์ ชลายนนาวิน
32.พรรคพัฒนาประเทศไทย – นายศิลปิน หาญผดุงธรรมะ
33.พรรคเพื่อคนไทย – นายวิทยา อินาลา
34.พรรคเพื่อชีวิตใหม่ – นายกฤติวัฒน์ กลางชัย
35.พรรคเพื่อไทย – คุณหญิงสุดารัตน์ เกยุราพันธุ์, นายชัชชาติ สิทธิพันธุ์, นายชัยเกษม นิติสิริ
36.พรรคเพื่อธรรม – นางนลินี ทวีสิน
37.พรรคภราดรภาพ – ม.ร.ว.ดำรงดิศ ดิศกุล
38.พรรคภาคีเครือข่ายไทย – นางสาวกฤษอนงค์ สุวรรณวงศ์
39.พรรคภูมิใจไทย – นางอนุทิน ชาญวีรกูล
40.พรรคมหาชน – นายอภิรัต ศิรินาวิน , นายพาลีนี งามพริ้ง, นายสุปกิจ คชเสนี
41.พรรคเศรษฐกิจใหม่ – นายมิ่งขวัญ แสงสุวรรณ์
42.พรรคสยามพัฒนา – นายเอนก พันธุรัตน์
43.พรรคสังคมประชาธิปไตยไทย – นายสมศักดิ์ โกศัยสุข
44.พรรคเสรีรวมไทย – พล.ต.อ.เสรีพิศุทธิ์ เตมียเวส
45.พรรคอนาคตใหม่ – นายธนาธร จึงรุ่งเรืองกิจ